**ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)**

[**www.dimosiodikaio.gr**](http://www.dimosiodikaio.gr)

Ηλεκτρονικό Eπιστημονικό Περιοδικό **«ΔΗΜΟΣΙΟ ΔΙΚΑΙΟ»** [www.publiclawjournal.com](http://www.publiclawjournal.com)

**………………………………………………………………………………………………………………………………….**

**7ο Ετήσιο Επιστημονικό Συνέδριο Ένωσης Ελλήνων Δημοσιολόγων (ΕΕΔ)**

**Ιωάννινα, Παρασκευή 15-Κυριακή 17 Μαϊου 2020**

**………………………………………………..**

**Ηλεκτρονικές εγγραφές Συνέδρων στο** [**7syn.eed@gmail.com**](mailto:7syn.eed@gmail.com)

**………………………………………..**

Πρόσκληση Υποβολής Ανακοινώσεων-Μελετών και ηλεκτρονικής εγγραφής Συνέδρων

Η **ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)** διοργανώνει το 7ο ετήσιο επιστημονικό Συνέδριό της με πρόσκληση υποβολής papers, στα Ιωάννινα, σε συνεργασία με τον **ΔΙΚΗΓΟΡΙΚΟ ΣΥΛΛΟΓΟ ΙΩΑΝΝΙΝΩΝ (ΔΣΙ).**

Το ετήσιο επιστημονικό συνέδριο, που συνδιοργανώνεται με τους τοπικούς Δικηγορικούς Συλλόγους, έχει καθιερωθεί ως η ετήσια «γιορτή του δημοσίου δικαίου», ως ο χώρος επιστημονικής συνάντησης και εποικοδομητικής ανταλλαγής απόψεων των Μελών της Ένωσης Ελλήνων Δημοσιολόγων (ΕΕΔ) από όλη την Ελλάδα και το εξωτερικό.

Προσκαλούνται όλα τα Μέλη της Ένωσης να συμμετάσχουν ως Σύνεδροι. Προσκαλούνται επίσης να παρακολουθήσουν το Συνέδριο όλοι όσοι ενδιαφέρονται για το Δημόσιο Δίκαιο. Η συμμετοχή των ομιλητών (που πρέπει όλοι να είναι μέλη της Ένωσης) και των συνέδρων είναι δωρεάν. Οι ομιλητές και οι σύνεδροι καλύπτουν μόνοι τους τα έξοδα μετακίνησης και διαμονής. Σε συνεργασία με τον Δικηγορικό Σύλλογο Ιωαννίνων (ΔΣΙ) θα ανακοινωθούν το επόμενο διάστημα στην ιστοσελίδα της Ένωσης ([www.dimosiodikaio.gr](http://www.dimosiodikaio.gr)), στην σελίδα της Ένωσης στο facebook και στην ιστοσελίδα του Δικηγορικού Συλλόγου Ιωαννίνων ενδεικτικές προτάσεις προς τους Συνέδρους για διαμονή σε ξενοδοχεία στα Γιάννενα.

Στους Συνέδρους θα χορηγηθεί ηλεκτρονικά στα Ιωάννινα το Βιβλίο (E-book) με τα επιστημονικά άρθρα επί των ομιλιών του 6ου Συνεδρίου που πραγματοποιήθηκε στην Πάτρα τον Απρίλιο του 2019.

…………………………………………………………………………

**Θεματικές του Συνεδρίου:**

* **Θεμελιώδη (Ατομικά, Κοινωνικά και Πολιτικά) Δικαιώματα και ιδίως ο Χάρτης Θεμελιωδών Δικαιωμάτων της ΕΕ (ΧΘΔΕΕ)**
* **Συνταγματική Αναθεώρηση: Αποτίμηση**
* **Διοικητική Δικαιοσύνη**
* **Επίκαιρα ζητήματα Φορολογικού Δικαίου**
* **Επίκαιρα ζητήματα Δημοσίων Συμβάσεων**
* **Κτηματολόγιο, δασικοί χάρτες και επίκαιρα ζητήματα Δικαίου του**

**Περιβάλλοντος**

* **Δημόσια Διοίκηση: Zητήματα ΑΣΕΠ, «επιτελικού κράτους», κωδικοποίησης και ηλεκτρονικού μετασχηματισμού**
* **O αντικαπνιστικός νόμος**
* **Ο νέος ασφαλιστικός νόμος και το ελάχιστο εγγυημένο εισόδημα**
* **Η εφαρμογή της αρχής της αναλογικότητας στους επιμέρους κλάδους του δικαίου**

**…………………………………………………………………………**

**Διαδικασία Υποβολής Προτάσεων Ανακοινώσεων-Μελετών αποκλειστικά στις άνω θεματικές:**

**Προσκαλούνται τα ταμειακώς εντάξει Μέλη της Ένωσης Ελλήνων Δημοσιολόγων (ΕΕΔ) που επιθυμούν, να αποστείλουν ηλεκτρονικά τον τίτλο και μια περίληψη της πρότασης ανακοίνωσής τους (έως 600 λέξεις)** το αργότερο μέχρι την  **Παρασκευή 31 Ιανουαρίου 2020** στην ηλεκτρονική διεύθυνση του Συνεδρίου [**7syn.eed@gmail.com**](mailto:7syn.eed@gmail.com)

Προτάσεις που δεν θα εμπίπτουν στις άνω θεματικές ή στις οποίες κάποιος εισηγητής δεν θα είναι ταμειακώς εντάξει Μέλος της Ένωσης, δεν θα εξετάζονται από την επιστημονική επιτροπή του Συνεδρίου. Με τις προτάσεις θα δηλώνεται υπεύθυνα ότι το πλήρες κείμενο θα έχει σταλεί μέχρι 28 Φεβρουαρίου 2020.

Η περίληψη παρακαλούμε να συνοδεύεται από τα εξής στοιχεία: τίτλο του άρθρου, όνομα και ιδιότητα συγγραφέα, λέξεις-κλειδιά (μέχρι πέντε), τηλέφωνο και ηλεκτρονική διεύθυνση.

**Η επιλογή των ανακοινώσεων και η γνωστοποίησή της στους ενδιαφερομένους θα πραγματοποιηθεί την Παρασκευή 14 Φεβρουαρίου 2020.**

**Τα πλήρη άρθρα**επί των ανακοινώσεων που θα έχουν γίνει αποδεκτές (ως 7000 λέξεις) θα πρέπει να έχουν σταλεί στην επιστημονική και οργανωτική επιτροπή του Συνεδρίου στην ηλεκτρονική διεύθυνση του Συνεδρίου [**7syn.eed@gmail.com**](mailto:7syn.eed@gmail.com)το αργότερο μέχρι την **Παρασκευή 28 Φεβρουαρίου 2020.** **Απαραίτητη προϋπόθεση για την συμπερίληψη των επιλεγέντων ομιλητών στο πρόγραμμα του Συνεδρίου είναι η προηγούμενη αποστολή του πλήρους άρθρου μέχρι την άνω ημερομηνία.**

Όσοι αποστέλλουν προτάσεις ανακοίνωσης, βεβαιώνουν ότι θα συμμετάσχουν με φυσική παρουσία στο Συνέδριο. Οι προφορικές ανακοινώσεις θα διαρκούν μέχρι 12 λεπτά.

**Τα εγκριθέντα άρθρα επί των ανακοινώσεων του Συνεδρίου θα δημοσιευτούν αποκλειστικά στο Εbook του Συνεδρίου και ορισμένα από αυτά και στο Επιστημονικό Περιοδικό της Ένωσης Ελλήνων Δημοσιολόγων «ΔΗΜΟΣΙΟ ΔΙΚΑΙΟ, www.publiclawjournal.com».**

Ρητά αναφέρεται ότι δεν επιτρέπεται η παρουσίαση των ανακοινώσεων και σε άλλο συνέδριο ή ημερίδα, πριν ή μετά το ετήσιο συνέδριο της Ένωσης Δημοσιολόγων. **Τονίζεται ότι δεν επιτρέπεται η δημοσίευση των άρθρων επί των ομιλιών σε άλλο βιβλίο ή επιστημονικό περιοδικό ή ιστοσελίδα.** Για την αναδημοσίευση (οπωσδήποτε μετά την δημοσίευση του βιβλίου πρακτικών του Συνεδρίου και στο Επιστημονικό Περιοδικό «ΔΗΜΟΣΙΟ ΔΙΚΑΙΟ» με ρητή παραπομπή στο βιβλίο πρακτικών και στο επιστημονικό περιοδικό) απαιτείται ειδική άδεια του Προέδρου της επιστημονικής επιτροπής του Συνεδρίου.

Για την μορφή των άρθρων επί των ομιλιών ισχύουν οι γενικές οδηγίες για τα άρθρα που αποστέλλονται προς δημοσίευση στο επιστημονικό περιοδικό ΔΗΜΟΣΙΟ ΔΙΚΑΙΟ (βλ. [www.publiclawjournal.com](http://www.publiclawjournal.com)).

**Το Συνέδριο θα πραγματοποιηθεί στα Ιωάννινα την Παρασκευή 15 (9-20.30), το Σάββατο 16 (9-20.30) και ενδεχομένως και την Κυριακή 17 Μαίου 2020 (10-13)**

Εγγραφές Συνέδρων γίνονται ηλεκτρονικά στο [**7syn.eed@gmail.com**](mailto:7syn.eed@gmail.com)

Το επόμενο διάστημα θα δοθούν περισσότερες πληροφορίες για την διαμονή των Συνέδρων και για το πρόγραμμα και τις δραστηριότητες του Συνεδρίου.

Η συμμετοχή των Συνέδρων και των Ομιλητών είναι δωρεάν. Έξοδα διαμονής και λοιπά έξοδα βαρύνουν αποκλειστικά τον κάθε συμμετέχοντα.

……………………………………………………………………………..

Η Ένωση Ελλήνων Δημοσιολόγων (ΕΕΔ) είναι αστική μη κερδοσκοπική εταιρεία με νομική προσωπικότητα. Η ιστοσελίδα της είναι η εξής: [www.dimosiodikaio.gr](http://www.dimosiodikaio.gr). Διαθέ**τει σελίδα στο facebook** και το twitter. Είναι η επιστημονική ένωση στην οποία συμμετέχουν Συνταγματολόγοι, Διοικητικολόγοι, Ευρωπαϊκολόγοι και Διοικητικοί Επιστήμονες και αναπτύσσεται πολυτασικός δημόσιος διάλογος για την προαγωγή του Δημοσίου Δικαίου. Η Ένωση Ελλήνων Δημοσιολόγων αριθμεί περίπου 500 μέλη και είναι πάντα ανοικτή σε νέα μέλη. Προσκαλεί να γίνουν μέλη της (**με ηλεκτρονική αίτηση στο www.**[**info@dimosiodikaio.gr**](mailto:info@dimosiodikaio.gr) ή στο περιθώριο των εκδηλώσεων/σεμιναρίων του ΔΣΑ, του ΔΣΘ ή του ετήσιου Συνεδρίου και **με ετήσια συνδρομή για το έτος 2020, 20 Ευρώ,** που καταβάλλεται από τα μέλη στον Τραπεζικό Λογαριασμό της ΕΕΔ στην Τράπεζα Πειραιώς IBAN GR64 01715580 006558126147166, BIC PIRBGRAA) Διοικητικούς Δικαστές, Καθηγητές Δημοσίου και Ευρωπαϊκού Δικαίου, Μέλη και Ειδικούς Επιστήμονες Ανεξαρτήτων Αρχών, Νομικούς Συμβούλους του Κράτους και  Δικηγόρους, Ασκούμενους Δικηγόρους, Νομικούς, Διοικητικούς Επιστήμονες, Πολιτικούς Επιστήμονες με μεταπτυχιακό στο Δημόσιο Δίκαιο (Ευρωπαϊκό Δίκαιο, Διοικητική Επιστήμη).

Η Ένωση Ελλήνων Δημοσιολόγων (ΕΕΔ) διοργανώνει τακτικά (Τετάρτες) επιστημονικές εκδηλώσεις και σεμινάρια σε συνεργασία με τον ΔΣΑ και **ένα ετήσιο συνέδριο με πρόσκληση υποβολής papers** (Απρίλιο-Μάϊο, κάθε χρόνο σε διαφορετική πόλη, το 2014 στην Αθήνα, το 2015 στην Θεσσαλονίκη, το 2016 στο Ηράκλειο, το 2017 στην Ρόδο, το 2018 στον Βόλο, το 2019 στην Πάτρα και το 2020 θα διεξαχθεί στα Ιωάννινα) που στόχος του είναι η παρουσίαση του πρωτότυπου έργου των ελλήνων δημοσιολόγων και η ανταλλαγή επιστημονικών απόψεων. Επίσης η Ένωση Ελλήνων Δημοσιολόγων (ΕΕΔ) διοργανώνει κάθε εξάμηνο μία επιστημονική εκδήλωση στην Θεσσαλονίκη σε συνεργασία με τον ΔΣΘ καθώς και επιστημονικές ημερίδες και συνέδρια σε μεγάλες πόλεις της Ελλάδας (π.χ. Ζάκυνθο, Δράμα εντός του 2019) και της Κύπρου.

**…………………………………………………………………..**

**Κυκλοφορεί το διπλό 2 και 3/2019 τεύχος του ηλεκτρονικού, ελεύθερα προσβάσιμου, Επιστημονικού Περιοδικού Δημόσιο Δίκαιο (www.publiclawjournal.com). Εντός του Ιανουαρίου 2020 θα δημοσιευτεί και το διπλό τεύχος 3 και 4/2019 με πολύ ενδιαφέρουσες μελέτες, δικαστικές αποφάσεις και βιβλιοπαρουσιάσεις.**

**Προσκαλούνται σταθερά τα μέλη της Ένωσης Ελλήνων Δημοσιολόγων (ΕΕΔ) να υποβάλλουν ηλεκτρονικά (στο** [**info@dimosiodikaio.gr**](mailto:info@dimosiodikaio.gr)**)** πρωτότυπες και αδημοσίευτες επιστημονικές μελέτες (ως 8000 λέξεις) και βιβλιοπαρουσιάσεις (ως 1500 λέξεις) προς δημοσίευση στο ηλεκτρονικό free access επιστημονικό περιοδικό **«ΔΗΜΟΣΙΟ ΔΙΚΑΙΟ» (**[www.publiclawjournal.com](http://www.publiclawjournal.com)). …………………………………………………………………………….

Με ιδιαίτερη εκτίμηση,

Εκ μέρους της Επιστημονικής και Οργανωτικής Επιτροπής του Συνεδρίου

**Δρ. Βασίλης Γ. Τζέμος**

Πρόεδρος της Ένωσης Ελλήνων Δημοσιολόγων (ΕΕΔ) και της Επιστημονικής και Οργανωτικής Επιτροπής του 7ου Συνεδρίου στα Ιωάννινα

Διευθυντής Επιστημονικού Περιοδικού ΔΗΜΟΣΙΟ ΔΙΚΑΙΟ ([www.publiclawjournal.com](http://www.publiclawjournal.com/))